Hermann Göring

Hermann Wilhelm Göring (12 Çele 1893 Rosenheim, Bavyera, Almanya – 15 Payiza Wertêne 1946 Nuremberg, Bavyera, Almanya) yew siyasetkaro Alman u pilê ordiya Almanya bi. Miyanê serranê 1932 u 1945ıne de serdarê Reichstagi (parlamentoê Almanya) u zobina ki bınê Adolf Hitleri de yew wezirê Almanya Naziye bi. Cengê Dınyayê Dıyıne de, qumandarê Quwetanê Hawa yê Almanya bi. Akerdışê kampanê arêdayışi u ronayışê Gestapoy (servisa nımıtiya Naziyan) de bêçıka ey esta. Serra 1941ıne de, ey emır da ke yew plan amade bıbo u be milyonan Yahudiy bıkışiyê. 

Nuremberg de veciya mehkeme, uca de gorey qerarê mehkemeyo ke roca 1 Payiza Wertêne 1946 de ameyo gırewtene, gani biamêne dardekerdış. Labelê, ey infaz ra raver ağû werd u xo kışt.

Kategoriye:Merdumê ke 1893 de biyê
Kategoriye:Merdumê ke 1946 de merdê
Kategoriye:Şarê Rosenheimi
Kategoriye:Piloti
Kategoriye:Eskerê Almanya
Kategoriye:Herbê Dınyayê Yewıne de merdumi
Kategoriye:Siyasetkarê Almanya
Kategoriye:Almanya Naziyan
Kategoriye:Herbê Dınyayê Dıyıne de merdumi
Kategoriye:Almani